Case ID: 1137836
Sentence 53: Məhkəmə kollegiyası hesab edir ki, apelyasiya instansiyası məhkəməsi həqiqətə nail olunması, iş üzrə düzgün qərar qəbul edilməsi üçün ən azından vergi orqanına 1999-cu ildən bəri mübahisəli torpaq sahəsinə, sonradan isə tikilmiş qaz doldurma məntəqəsinə kim tərəfindən torpaq və əmlak vergisinin ödənilməsi barədə sorğu göndərməli və oradan bu haqda mötəbər məlumat almalı idi. Digər tərəfdən sözügedən torpaq sahələrinin (225 kvadrat metr və 583 kvadrat metr) üst-üstə düşüb-düşməməsini müəyyən etmək məqsədi ilə müvafiq ekspertiza təyin etməli idi. Lakin apelyasiya instansiyası məhkəməsi bunların heç birini etməmiş və nəticə etibarı ilə İnzibati Prosessual Məcəllənin 96.11-ci maddəsinin tələblərini pozaraq iş üzrə düzgün olmayan qərar qəbul etmişdir.